Fem biler var her til eftermiddag indblandet i et harmonikasammenstød på Gugvej i Aalborg. En er sendt på skadestuen.

En bil bremsede kraftigt op af ukendte årsager midt i myldretidstrafikken på Gugvej i Aalborg. Derefter kørte fire biler op bagi og det resulterede i et harmonikasammenstød omkring klokken 15.25. En enkelt blev sendt på skadestuen til tjek, men var slet ikke kommet alvorligt til skade. Det oplyser Nordjyllands Politi.